钦定古今图书集成/明伦汇编/官常典/第103卷 > 《始兴新安二王传论》同前
## 钦定古今图书集成/明伦汇编/官常典/第103卷 > 《始兴新安二王传论》同前

孔子称“富与贵是人之所欲，非其道得之不处也。”上
自帝王，至于黎献，莫不嫡庶有若，长幼攸序。叔陵险
躁奔竞，遂行悖逆，轘磔形骸，未臻其罪，污潴居处，不
足彰过，悲哉！

重光，率由前典。朕昔因蕃次，蒙继本宗，分在要荒，久
离寒燠。天嘉绍祚，别命皇枝，归自崤函，礼隔登献，每
至霜庭可履，瞩垣寝而怀悲；风树鸣条，望章陵而增
感。今嗣王乖德，获罪慈训，永言主奠，宜自朕躬。但国
步时艰，皇基务切，复奉家业，升纂帝图，重违情礼，言
深哽恸。可以第二皇子升陵为始兴王。